钦定古今图书集成/明伦汇编/氏族典/第460卷 > 魏观
## 钦定古今图书集成/明伦汇编/氏族典/第460卷 > 魏观

按《万姓统谱》：“观字杞山，蒲圻人。以文学荐为国子助
教，历升翰林侍读学士，拜国子祭酒。洪武四年，坐考
礼不以时奏，贬龙南知县。甫至官，召还为礼部主事，
出知苏州府。明教化，正风俗，郡中翕然。后陞四川布
政司参政。朝廷以苏州大郡，政务繁剧，复命还郡。寻
以修府第于张士诚故基，及浚锦帆河为御史张度”
诬论，遂与高启、王彝并坐死。观高朗端重事，不择利
害，有古大臣风。